Source: https://www.zakonypreludi.sk/zz/1950-99
Timestamp: 2019-08-18 20:14:10+00:00
Document Index: 1723120

Matched Legal Cases: ['§ 1', '§ 12', '§ 33', '§ 5', '§ 5', '§ 1', '§ 4']

99/1950 Zb. Zákon o hospodárskych smluvách a štátnej arbitráži | Aktuálne znenie
99/1950 Zb.
Zákon č. 99/1950 Zb.Zákon o hospodárskych smluvách a štátnej arbitráži
(v znení č. 122/1951 Zb., 47/1953 Zb.)
Platnosť od 25.07.1950 do19.07.1955
Účinnosť od 08.06.1953 do19.07.1955
Zrušený 33/1955 Zb.
Prvá časť. - Hospodárske smluvy. (§ 1 - § 12)
Tretia časť. - Prechodné a záverečné ustanovenie. (§ 33 - § 5)
Aktuálne znenie 08.06.1953 - 19.07.1955
o hospodárskych smluvách a štátnej arbitráži.
Hospodárske smluvy.
Pojem hospodárskych smlúv.
O dodávke a odbere tovaru, ktorý je potrebný na plnenie jednotného hospodárskeho plánu, sa uzavierajú hospodárske smluvy (ďalej len „smluvy“), ktorými sa bližšie určujú úlohy ustanovené vo vykonávacích plánoch a uvádzajú do súladu plnenia jednotlivých vykonávacích plánov. Uzavierajú ich medzi sebou štátne, národné a komunálne podniky, poprípade iné orgány spravujúce národný majetok, účastinné spoločnosti zriadené na prevádzanie zahraničného obchodu a medzinárodného zasielateľstva, Ústredie pre hospodárenie s poľnohospodárskymi výrobkami, zapísané spoločenstvo s obmedzeným ručením, Veľkodistribučný podnik, zapísané spoločenstvo s obmedzeným ručením, ďalej orgány verejnej správy alebo orgány poverené úlohami verejnej správy, ako i ľudové družstvá.
Ustanovenia tohto zákona platia primerane aj o službách a prácach.
Druhy smlúv.
Smluvy sú rámcové, čiastkové a priame.
Rámcové smluvy.
Rámcové smluvy rozvrhujú na jednotlivých dodávateľov a odberateľov dodávky a odber tovaru a určujú, kto s kým a za akých podmienok uzavrie čiastkovú smluvu. Uzavierajú sa zpravidla na ročné plánovacie obdobie. Príslušné ministerstvo určí po dohode so štátnym úradom plánovacím vyhláškou v príslušnom úradnom liste, kto tieto smluvy uzaviera.
Ak sa odchyľuje obsah rámcovej smluvy od plánu, na jej platnosť treba súhlas štátneho úradu plánovacieho alebo orgánu ním povereného.
Čiastkové smluvy.
(1) Čiastkové smluvy vykonávajú rámcové smluvy a podrobnejšie upravujú dodávky a odber tovaru pripadajúceho na jednotlivých dodávateľov a odberateľov. Uzavierajú sa na také obdobia, aby nimi boly dodávky a odber tovaru rovnomerne rozvrhnuté v súlade s plánovanými úlohami.
(2) Čiastkové smluvy uzavierajú podniky (závody), poprípade orgány verejnej správy, a to zpravidla tak, ako boly určené v rámcovej smluve ako strany čiastkových smlúv.
(3) Pokiaľ by sa čiastková smluvy odchyľovala od rámcovej smluvy, na jej platnosť treba súhlas strán, ktoré uzavrely rámcovú smluvu.
Priame smluvy.
Ak nie je možné alebo účelné uzavrieť rámcové a čiastkové smluvy, môžu sa so súhlasom príslušných orgánov uzavrieť medzi bezprostrednými dodávateľmi a odberateľmi priame smluvy. Ustanovenie § 5 platí tu obdobne.
Predbežné uzavieranie smlúv.
(1) Ak treba, možno uzavrieť smluvy ešte pred schválením vykonávacích plánov (predbežné smluvy).
(2) Predbežné smluvy naväzujú na stav plánovacích prác v čase uzavierania týchto smlúv.
(3) Na uzavretie predbežných čiastkových smlúv treba súhlas orgánov oprávnených na uzavretie rámcovej smluvy.
Štátny úrad plánovací môže po dohode so zúčastnenými ministerstvami povoliť výnimku z povinnosti uzavrieť smluvy alebo obmedziť túto povinnosť na priame smluvy.
Splnomocnenie ústredných úradov.
(1) Štátny úrad plánovací vydá v súčinnosti s príslušnými ministerstvami vyhláškou v príslušnom úradnom liste bližšie predpisy o uzavieraní, náležitostiach, obsahu a plnení smlúv, ako aj o ich zmenách a zrušovaní; podrobnosti podľa potrieb jednotlivých hospodárskych úsekov, odvetví a odborov môžu určiť rovnakým spôsobom ministerstvá, ktorým podliehajú dodávatelia, po dohode s ministerstvami, ktorým podliehajú odberatelia, a so štátnym úradom plánovacím.
(2) Ministerstvá, ktorým podliehajú dodávatelia, po dohode s ministerstvami, ktorým podliehajú odberatelia, poprípade úrady alebo orgány nimi určené, môžu podľa potrieb hospodárskeho plánovania po vypočutí smluvných strán smluvy meniť alebo rušiť.
Vláda môže nariadením upraviť postup pri uzavieraní a plnení smlúv, ako aj ich obsah a náležitostí odchylne od predpisov občianskeho práva.
Verejné dodávky a prácenepojaté do smlúv.
(1) Vláda upraví nariadením zadovažovanie verejných dodávok a prác nepojatých do smlúv.
(2) Ministerstvá, poprípade úrady alebo orgány nimi určené môžu uložiť majiteľom podnikov v súkromnom vlastníctve povinnosť uzavrieť smluvu o verejnej dodávke alebo práci; zo závažných dôvodov môžu po vypočutí strán také smluvy meniť alebo rušiť.
(1) Podniky a osoby neuvedené v § 1 môžu uzavrieť smluvu na vyzvanie niektorého z podnikov alebo orgánov v tomto paragrafe uvedených.
(2) Ak neuzavrie vyzvaný podnik alebo osoba smluvu, ktorá je potrebná na plnenie hospodárskeho plánu, rozhodne okresný národný výbor s konečnou platnosťou o veci tak, aby plnenie hospodárskeho plánu bolo zabezpečené. Jeho rozhodnutie nahradzuje smluvu.
Príslušné ministerstvo môže za účinnosti zákona č. 241/1948 Sb., o prvom päťročnom hospodárskom pláne rozvoja Československej republiky (zákona o päťročnom pláne), povoľovať výnimky z ustanovenia § 4, pokiaľ ide o povinnosť určiť v rámcovej smluve, kto s kým uzavrie čiastkovú smluvu.
Ustanovenia časti prvej sa nevzťahujú na smluvy o výrobe, výkupe a dodávke pôdohospodárskych výrobkov. Predpisy upravujúce uzavieranie týchto smlúv zostávajú nedotknuté.
Zrušujú sa všetky právne predpisy, ktoré odporujú tomuto zákonu, najmä vládne nariadenie č. 667/1920 Sb., o zadávaní štátnych dodávok a prác (zadávací poriadok).
Tento zákon nadobúda účinnosť dňom 1. októbra 1950; vykoná ho minister-predseda Štátneho úradu plánovacieho po dohode so zúčastnenými členmi vlády.